Es celebra la tradicional Entrà de Moros i Cristians d'Alaquàs
06/09/2008 21:20:00

# Es celebra la tradicional Entrà de Moros i Cristians d'Alaquàs

*   06/09/2008 21:20:00
*   [Imprimir](#)
*   Compartir
*    https://www.alaquas.org/documento.asp?id\_do=10630

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10630%2F1&title=Ajuntament%20d%27Alaqu%C3%A0s.%20Prensa.Es%20celebra%20la%20tradicional%20Entr%C3%A0%20de%20Moros%20i%20Cristians%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10630/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10630/10630_Form_4.jpg)](https://www.alaquas.org/ficheros/documentos/2008/2/10630/10630_Form_10.jpg "<a href='https://www.alaquas.org/ficheros/documentos/2008/2/10630/10630_Form_10.jpg' target=_blank><i class='fa fa-external-link' aria-hidden='true'></i>.Es celebra la tradicional Entrà de Moros i Cristians d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=10630&idioma=1&autotraduce=0)

Els Coqueridors, per la part cristiana, i El Cresol, per la part mora, són les capitanies d'enguany

Si el passat dimarts els alaquasers i alaquaseres veien com els moros sarraïns conquistaven el Castell Palau d'Alaquàs, la imatge del darrer dissabte va ser ben diferent, perquè a partir de les 18 hores va tindre lloc  l'entrà de totes les _filaes_ cristianes i mores organitzada per Moros i Cristians Perolers d'Alaquàs que, com cada any, es passejaren per tota la ciutat.  
   
L'itinerari de l'entrada, que va ser l'habitual, va començar al Castell d'Alaquàs i va passar pels carrers Pare Guillem, Madre Josefa Campos, Est i avinguda Miguel Hernandez. Després arribaren al Carrer Major per, finalment, finalitzar el trajecte a la plaça d'Espanya.

La capitania mora ha estat liderada per la _filà_ El Cresol, fundada el 1986. Amb una comitiva formada per estandards, grups de percusió, bous, cavalls, falconers i ballarines,  encapçalaren a les _filaes_ mores que, per ordre d'aparició, varen ser: La Lluna, El Cobertís, Els Alcassàbars, La Haima, Sarraïns, Al-Andalus, Al-Jazar, Al-Azraq, Amiries, Omeyas i Ollers.

Pel que fa a les cristianes, la capitania l'ostentava aquest any la _filà_ Els Conqueridors, fundada a l'any 2004, que portà cavallers portant banderins cristians, un carro tirat per cavalls que repartia dolços als asistents, ballarins del Ballet Òpera d'Ontinyent, guerreres portant torxes, llançadors de foc, una catapulta llançant confeti, un grup de percussió i dolçaina i dos cavallers cristians a cavall. Aquesta filà va ser l'encarregada de liderar la resta de les cristianes que, per ordre d'aparició varen ser: El Penó de la Conquesta, La Rialla, Els Almogàvers, L'Afabega, Els Arquers, Els Corsaris, Els Contrabadistes, Jaume I Cristià, Els Templaris i, per últim, Regne d'Aquitania.